હું પી.ડી. પરમાર પોલીસ સબ ઈન્સ્પેક્ટર એલિસબ્રિજ પોલીસ સ્ટેશન. 16-4-2018ના રોજ કંટ્રોલ રૂમમાં 10.18 વાગ્યે અમિતાબહેને જણાવેલ કે રાજપૂત સમાજની બોડિંગ આંબાવાડીમાં 15થી 20 માણસોનું ટોળું લાકડીઓ લઇને આવેલ છે અને અમારા જાનને જોખમ છે. અમે સ્ટાફના માણસો સાથે આવીને જોયું તો 200 માણસોનું ટોળું હોસ્ટેલની અંદર અને બહાર ઊભું હતું. કેટલાક હોસ્ટેલની બહાર તો કેટલાક લોકો હોસ્ટેલની અંદર પથ્થરમારો કરતા હતા અને પાર્કિંગમાં 10 બાઈકો સળગાવી દીધેલ. ફાયર બ્રિગેડની ગાડીઓ આવતા ટોળાએ તેમની ઉપર પણ પથ્થરમારો કરેલ. જેથી લાઠી ચાર્જ કરવો પડ્યો હતો.